Һалҡындар төшөү менән, әҙәм балаһы малдарын ҡураға бикләй, хужалыҡ эштәре тамамланғас, күп ваҡытын йортта, йә бинала уҙғара. Йылы яратҡан йәндәр беҙ генә түгел, ҡышҡы һалҡындан сысҡандар ҙа кешеләр йәшәгән урындарға эйәләшә, уларҙы бигерәк келәт, һарай, ҡаралты-ҡуралар ҡыҙыҡһындыра, сөнки унда үрсергә лә, ашарға ла ем табырға була. Бесәй ҙә, сауҙаға сығарылған төрлө ағыуҙар ҙа ҡотҡармай был ҡоротҡостарҙан. Кимереүселәр менән төрлө сирҙәр ҙә килеүе ихтимал. Күҙ алдына килтерегеҙ әле: көҙгө ҡараңғы кистә һеҙ ял итергә ятаһығыҙ, ә түбәлә йәки өй мөйөшөндә ҡыштырлаған тауыш ишетелә. Сабышылыр, ҡыуышалар, сыйнашалар тегеләр, түҙ генә. Ата бесәйеңдең иҫе лә китмәй, ҡолағын ҡарпайтып, бер күҙен генә асып ҡарап, кире йоҡлауын дауам итергә мөмкин, Шуға ла. мәғлүмәт туплап, сысҡандарҙы өркөтөүҙең бер нисә ысул менән таныштырып үтәбеҙ.